b'\n_START_ARTICLE_\n\xc5\xa0evnica\n_START_SECTION_\nZgodovina vasi\n_START_PARAGRAPH_\nO pestri zgodovini kraja govorijo predvsem najdbe (stari rimski novci, bakrene zapestnice, \xc5\xbearni grobovi, izklesane kamnite mize, glinaste svetilke, bronaste zapestnicemitnica, itd.). V preteklosti so pri oranju pogosto  naleteli na kamnita zidovja, zaradi \xc4\x8desar so se polja opustila ter zarasla s travinjem.\n_START_SECTION_\nPodru\xc5\xbeni\xc4\x8dna cerkev\n_START_PARAGRAPH_\nCerkev   posve\xc4\x8dena Materi Bo\xc5\xbeji  je preprosta majhna pode\xc5\xbeelska podru\xc5\xbenica. Stoji na zahodni strani vasi in je bila zidana leta 1221, h kateri je bila leta 1839 prizidana \xc5\xa1e zakristija. Nekdaj je bila ob cerkvi \xc5\xa1e me\xc5\xbenarija, vendar je bila ob rekonstrukciji ceste podrta. Oltar je preprosto delo v tronu sedi, oble\xc4\x8den kip Matere Bo\xc5\xbeje z detetom Jezusom v naro\xc4\x8dju. Oltar je \xc5\xbee mo\xc4\x8dno razpadal tako, da ga je dal znani \xc5\xa1evni\xc5\xa1ki gostilni\xc4\x8dar Jakob Vencinger, leta 1927 obnovit, kipe pa polhromirat. Slika Boga O\xc4\x8deta in sv.Duha v atiki oltarja je delo znanega slikarja Matev\xc5\xbea Langusa. Okrog cerkve je nekdaj bilo pokopali\xc5\xa1\xc4\x8de z obzidjem, ki pa razen slavoloka skozi katerega se vstopa, ni ve\xc4\x8d ohranjen._NEWLINE_Zvonik cerkve je bil prvotno v klasi\xc4\x8dnem baro\xc4\x8dnem slogu, leta 1910 pa je bil prekrit ter je dobil obliko "korena". Ob tem dogodku je po zaslugi fotografa Jo\xc5\xbeefa Erjavca (1874-1936), nastal edinstven prikaz vasi. Prvotno so bili trije bronasti zvonovi vendar je najve\xc4\x8dja vzela prva svetovna vojna. Oba sta bila nadome\xc5\xa1\xc4\x8dena z \xc5\xbeeleznima tako, da je ohranjen le \xc5\xa1e najmanj\xc5\xa1i nav\xc4\x8dek, ki pa je pravo umetni\xc5\xa1ko delo. Cerkev je bila 17. oktobra 1944, ob topni\xc5\xa1kem napadu na vas, mo\xc4\x8dno po\xc5\xa1kodovana, predvsem zvonik, ki je bil popravljen \xc5\xa1ele po vojni.\n_START_SECTION_\nGasilsko dru\xc5\xa1tvo\n_START_PARAGRAPH_\nKer so bile nekdaj strehe krite s slamo, vas pa strnjene gru\xc4\x8daste oblike je bila zmeraj prisotna nevarnost po\xc5\xbeara, ki bi se hitro \xc5\xa1iril. Zato je bilo \xc5\xbee leta 1927 ustanovljeno gasilsko dru\xc5\xa1tvo, ki je  naslednje leto prevzelo prvo brizgalno. Leta 1982 je dru\xc5\xa1tvo ter vas dobila nov gasilski dom, v katerem so tudi prostori za dru\xc5\xbebene dejavnosti.\n_START_SECTION_\nKmetijstvo\n_START_PARAGRAPH_\nPrst je po ve\xc4\x8dini  plitva pe\xc5\xa1\xc4\x8dena ilovica nekaj pa tudi rjave . Njive so deloma na terasah,  da se je teren vsaj malo izravnal. V preteklosti  so se v vasi  ukvarjali s poljedelstvom ter \xc5\xbeivinorejo (govedoreja in pra\xc5\xa1i\xc4\x8dereja), ki se je ohranilo do danes. Glavne kulturne rastline so: koruza, p\xc5\xa1enica in je\xc4\x8dmen.'